Connect

**Connect** je  hrvatski hip-hop sastav. Sastav postoji još od 2000. godine kada su je pokrenuli Shalla, danas vodeći rap producent mlađe generacije i Dragi, mladić zanimljivog i lako pamtljivog vokala, dok se 2002. bend proširuje za dva člana, i to Burazsela i Jura Blazea. Neki od njihovih najvećih hitova su: "Samo je jedno", "Jeebena", "Nebo", "Ekipa za očevid", "Ulice su bijele", "Vuglji vuglji", te "Boja mojih vena". Na zadnjoj navedenoj pjesmi Connectovci su iskazali ljubav prema Dinamu.
 

## Povijest sastava
Sastav Connect postoji još od 2000. godine. Javnosti su se predstavili 2002. godine u demo rubrici HTV-ove emisije Briljanteen gdje su cijele godine držali prvo mjesto s pjesmom "Brige ugasim pjesmom". Kroz 2003. i 2004. započinju suradnju s Mirom Vidovićem iz Morris studija, te snimaju album prvijenac pod etiketom Menart.

Godina 2005. za grupu Connect bila faza afirmacije. Nakon singlova "Brige ugasim pjesmom", "Koga ona voli", te službenih predsinglova "Na, na ,na" i "Super par", najavni singl albuma bila je pjesma "Vuglji, vuglji" na kojoj gostuje Davor Gobac iz sastava Psihomodo pop. Definitivno najveći megahit na albumu bila je pjesma "Jeebena" koju su  itekako prepoznali glasači nagrade Zlatna Koogla koju su dečki i osvojili u kategoriji za pjesmu godine.

Nakon rasprodane treće tiraže megapopularnog prvijenca *Prvo pa muško* sastava Connect, slijedilo je reizdanje istoimenog albuma simbolično nazvan *Ovo nije drugi album* s bonus dodatkom s 15 novih pjesama, te 5 službenih spotova grupe Connect. Na bonus Cd-u nalazi se i trenutačno najveći hit među navijačima Dinama, pjesma "Boja mojih vena" u suradnji sa grupom Zaprešić boys.

Dečki su i imali zanimljivu glazbenu suradnju s Vlatkom Pokos iz koje je nastala pjesma "Bili smo skupa", ljetni R'n'B hit singl koji je poharao sve radijske top ljestvice.

Jedan od velikih projekata u kojem je sudjelovao sastav Connect jesenska je shema Nove TV za 2007. godinu.

Pjesmu "Šta će mi više" dečki su snimili sa zvijezdama Nove TV (glumci, voditelji) tako i službeni spot za navedenu pjesmu koji se mogao svakodnevno vidjeti u eteru Nove TV.

Sastav Connect nakon uspješno odrađene kampanje za Novu TV snimio je neslužbenu himnu hrvatske nogometne reprezentacije za Euro 2008 u Austriji i Švicarskoj.
Pjesma pod nazivom "Samo je jedno" tiskana je u nakladi od 400.000 primjeraka u suradnji s Konzumom nakon koje dečki ponosno mogu reći da su autori pjesme koja je obilježila 2008. godinu i doslovno eksplodirala u hrvatskom eteru.

U međuvremenu je sastav Connect oformio live bend sastavljen od vrhunskih glazbenika tako da će njihov novi album pružiti drugačiji zvuk i ozbiljniji pristup glazbi.

Drugi službeni album sastava Connect simboličkog naziva *U drugom stanju* objavljen je pod etiketom Morris/Menart u prosincu 2008. godine.

U pauzama od snimanja, dečki aktivno odrađuju koncertne turneje, gostuju u popularnim tv serijama i emisijama, snimaju reklamne kampanje i jinglove, npr, Heineken, Police, Axe, Jutarnji list, Večernji list, Konzum, itd.  Iza sastava Connect stoji sponzor «V.o.o.d.o.o» čije su zaštitno lice.

Uz sve navedeno aktivno se odazivaju humanitarnim događanjima, polažu ispite na fakultetu te pišu o svojim anegdotama na njihovom službenom blogu www.connect.bloger.hr (oko 400 000 posjetitelja).

## Diskografija

### Albumi

* *[[Prvo pa muško]]* 2005.
* *[[Prvo pa muško - Reizdanje]]* 2007.
* *[[Live from Boogaloo]]* live album, 2008.
* *[[U drugom stanju]]* prosinac 2008.
* *[[3jumf]]* lipanj 2011.

### Videospotovi

* "Vuglji Vuglji", rujan 2006.
* "Jeebena", 29. studenog 2006.
* "Boja Mojih Vena" ft. Zaprešić Boys, singl prosinac 2005. spot listopad 2006.
* "Nebo", ožujak 2007
* "Brige ugasim pjesmom", svibanj 2007.
* "Šta će mi više", rujan 2007. pjesma za jesensku programsku shemu Nove TV
* "Ekipa za očevid", listopad 2007.
* "Da vas čujem", travanj 2008.
* "Samo je jedno", ft. Zaprešić Boys, lipanj 2008.
* "Ulice su bijele", veljača 2009.
* "Totalno to", srpanj 2009.
* "Prijateljska ljubav", studeni 2009.
* "Šta me čeka", travanj 2010.
* "Suhi", rujan 2010.
* "Moje pjesme" ft. Mayer & Marijo Bevanda, studeni 2010.
* "Božićnica" ft. Iva Ajduković, prosinac 2010.
* "Jak kao Jakov" ft. Jakov Rubido, rujan 2011. ( humanitarna akcija Udruge JAK KAO JAKOV )
* "Dalmatinka" ft. Jelena Rozga, singl lipanj 2011., spot listopad 2011.
* "Hejteri" studeni/prosinac 2011.
* "Game Over" svibanj, 2012.
* "Ljubi me budalo" siječanj, 2013.
* "Noć bez granica" ft. Lana Jurčević, prosinac 2013

## Izvori

## Vanjske veze

* službeni blog sastava Connect